**PROJEKTS**

**Saistošie noteikumi**

Rēzeknē

2020.gada \_\_.aprīlī Nr.63

**APSTIPRINĀTI**

 Rēzeknes novada domes

 2020.gada \_\_.aprīļa sēdē

 (protokols Nr.\_\_, \_\_.§)

**“Par Rēzeknes novada pašvaldības pabalstu krīzes situācijā sakarā ar ārkārtējo situāciju saistībā ar Covid-19 izplatību”**

*Izdoti saskaņā ar likuma „Par pašvaldībām”43.panta trešo daļu,*

 *Sociālo pakalpojumu un sociālās palīdzības*

*likuma 35.panta otro un ceturto daļu*

1. Saistošie noteikumi nosaka Rēzeknes novada pašvaldības pabalstu krīzes situācijā sakarā ar ārkārtējo situāciju saistībā ar Covid-19 izplatību, tā saņemšanas kārtību, apmēru un personu loku, kurām ir tiesības saņemt atbalstu.
2. Pabalstu piešķir ģimenēm/personām, kuras savu dzīvesvietu ir deklarējušas Rēzeknes novada administratīvajā teritorijā uz ārkārtējās situācijas izsludināšanas brīdi.
3. Saistošajos noteikumos noteiktā pabalsta izmaksu nodrošina Rēzeknes novada pašvaldības Sociālais dienests.
4. Pabalstu krīzes situācijā piešķir laika posmā, kad valstī ir izsludināta ārkārtējā situācija saistībā ar Covid-19 izplatību un vienu kalendāro mēnesi pēc ārkārtējās situācijas beigām, ja persona no tās gribas neatkarīgu apstākļu dēļ pati saviem spēkiem nespēj nodrošināt savas pamatvajadzības, tā nesaņem valsts dīkstāves pabalstu un tā atbilst kādam no šādiem kritērijiem:
	1. ģimenei (personai) saistībā ar ārkārtējo situāciju nav ienākumu (piemēram, persona ir bezalgas atvaļinājumā ne mazāk kā vienu mēnesi ārkārtējās situācijas periodā, personai ir piešķirts bezdarbnieka statuss, bet vēl nav saņemts bezdarbnieka pabalsts, pašnodarbinātas vai uz uzņēmuma līguma, vai uz cita veida līguma pamata nodarbinātas personas – pakalpojumu sniedzēji, kas zaudējuši ienākumu avotu, persona, kura Nodarbinātības valsts aģentūras uzskaitē ir ilgāk par vienu gadu, bet nepiedalās algoto pagaidu sabiedrisko darbu pasākumā, vientuļa, ilgstoši nestrādājoša persona un nav Nodarbinātības valsts aģentūras uzskaitē, u.c.), kas dokumentāli tiek apliecināts;
	2. ģimenei (personai) ir radušies papildus izdevumi, ko tā pati nespēj segt, atrodoties pašizolācijā saistībā ar atgriešanos no jebkuras citas valsts (piemēram, ienākumi un uzkrājumi iztērēti papildus mājoklim, viesnīcai, transportam, u.c.), kas dokumentāli tiek apliecināts;
	3. ģimene (persona) atrodas vai ir atradusies karantīnā un tai nav iztikas līdzekļu, kas dokumentāli tiek apliecināts.
5. Pabalsts krīzes situācijā vienai personai jeb vienam ģimenes loceklim ir 80,00 *euro* (astoņdesmit *euro* 00 centi) mēnesī.
6. Kopējā piešķirtā pabalsta summa vienai ģimenei (personai) nevar pārsniegt Rēzeknes novada domes 2015.gada 4. jūnija saistošo noteikumu Nr.54 “Par sociālās palīdzības un citiem pašvaldības pabalstiem Rēzeknes novadā” 15.punktā noteikto apmēru.
7. Ģimenes (personas) atbilstību pabalstu krīzes situācijā piešķiršanai noteiktajiem kritērijiem izskata un krīzes pabalstu piešķir Rēzeknes novada Sociālais dienests, saņemot personas iesniegumu par pabalsta krīzes situācijā izmaksu.

Domes priekšsēdētājs M.Švarcs